7. ΝΟΜΟΣ υπ’ αριθ. 1960 της 30 Μαρτ./10 Οκτ. 1944 (ΦΕΚ Α΄  239) Περί επεκτάσεως των διατάξεων του Ν.Δ. 1741/42 ως ετροποποιήθη και συνεπληρώθη υπό του Νόμ. 662/43 «περί καταβολής αποδοχών εις οικογενείας Στρατιωτικών, αιχμαλώτων και εξαφανισθέντων» και εις τας οικογενείας των φονευθέντων ή φονευομένων και εξαφανισθέντων ή εξαφανιζομένων υπό αναρχικών στοιχείων και περί αναστολής ισχύος του Νόμ. 927/443 δια τους Στρατιωτικούς. Εκυρώθη και διετηρήθη εν ισχύϊ δια της υπ’ αριθ. 83 της 9/25 Φεβρ. 1946 πράξ. Υπ. Συμβουλίου (ΦΕΚ Α΄ 64). Άρθρ.1.-1.Αι διατάξεις του Ν.Δ. 1741/42 ως ετροποποιήθη και συνεπληρώθη υπό του Νόμ. 662/43 επεκτείνονται και εις τας οικογενείας των οπωσδήποτε φονευθέντων ή φονευομένων, εξαφανισθέντων ή εξαφανιζομένων παρ’ αναρχικών στοιχείων Στρατιωτικών Ξηράς, θαλάσσης και Αέρος περί ων το άρθρ. 1 του Ν.Δ. 1741/1942. 2.Αι δια του παρόντος Νόμου προβλεπόμεναι αποδοχαί καταβάλλονται εις μεν τας οικογενείας των εξαφανισθέντων ή εξαφανιζομένων από της εποχής της εξαφανίσεως και εξακολουθούσι χορηγούμεναι μέχρις επανόδου ή επανεμφανίσεως του Στρατιωτικού, εις δε τας οικογενείας των φονευθέντων ή φονευομένων από της επομένης του θανάτου του Στρατιωτικού και μέχρι πέρατος της γενικής εμπολέμου καταστάσεως, αι τυχόν δε καταβληθείσαι μέχρι σήμερον αποδοχαί εις οικογενείας των ανωτέρω κατηγοριών συμψηφίζονται προς τας δια του παρόντος Νόμου καθοριζόμενας τοιαύτας εκπιπτομένων των τυχόν επί πλέον κατβαληθεισών. 3.Αι τυχόν αναγνωρισθείσαι συντάξεις και μερίσματα εις οικογενείας Στρατιωτικών των ως άνω κατηγοριών διακόπτονται, τα δε μέχρι τούδε καταβληθέντα εις αυτάς χρηματικά ποσά λόγω συντάξεως και μερίσματος εκπίπτονται υπέρ του Δημοσίου και του οικείου Μετοχικού Ταμείου. Άρθρ.2.-1.Τα αναγκαιούντα στοιχεία και Πιστοποιητικά προς απόδειξιν του φόνου ή εξαφανίσεως του Στρατιωτικού παρ’ αναρχικών στοιχείων ως και τα τοιαύτα προς νομιμοποίησιν των δικαιούχων, περί απορίας, αυτών ως και πάσα άλλη λεπτομέρεια αναγκαία δια την εφαρμογήν του παρόντος Νόμου καθορίζονται δια Διαταγών του επί της Εθνικής Αμύνης Υπουργού. 2.Η υπό του εδάφ ΣΤ΄ του άρθρ. 1 του Ν.Δ. 1741/42 προβλεπομένη Επιτροπή εις ην διαβιβάζεται ο σχετικός φάκελλος μετά του πορίσματος της ενεργηθείσης προανακρίσεως και οιωνδήποτε άλλων στοιχείων δια τον φόνον ή εξαφάνισιν του Στρατιωτικού επιλαμβάνεται της εξετάσεως αυτών και γνωματεύει κατά την κρίσιν της περί του κατά πόσον η οικογένεια του φονευθέντος ή εξαφνισθέντος εμπίπτει εις τας διατάξεις του άρθρ. 1 του παρόντος, καθισταμένη προς τούτο αρμοδία δια του παρόντος. Άρθρ.3.-1.Εις τας διατάξεις του παρόντος δεν υπάγονται οι στρατιωτικοί του Σώματος Χωρ/κής καθώς και οι υπηρετούντες εις τα Τάγματα Ευζώνων τοιούτι περί ων προβλέπουσιν ειδικοί Νόμοι. 2.Καταργείται ο Νόμ. 927/43 «περί συνταξιοδοτικών διατάξεων αφορωσών οικογενείας κλπ.» και θεωρείται ως μηδέποτε ισχύσας δια τους Στρατιωτικούς. Η ισχύς του εξακολουθεί δια τους Δημοσίους Υπαλλήλους. Άρθρ.4.-Κυρούνται αι υπό του Προέδρου της Κυβερνήσεως ως Υπουργού της Εθνικής Αμύνης εκδοθείσαι διαταγαί ρυθμίζουσαι αντικείμενα του παρόντος Νόμου συμφώνως προς τας διατάξεις αυτού. Άρθρ.5.-Πάσα διάταξις αντικειμένη εις τον παρόντα Νόμον καταργείται. Άρθρ.6.-Η ισχύς του παρόντος Νόμου, Συντακτικού Χαρακτήρος και περιεχομένου, άρχεται από της δημοσιεύσεώς του εις την Εφημερίδα της Κυβερνήσεως. 